
ΑΝ Α Κ Ο Ι Ν Ω Σ Η
Παροχή ειδικού βοηθήματος επανασύνδεσης ρεύματος. 
Ο Δήμος Μονεμβασίας  ενημερώνει τους καταναλωτές με χαμηλά εισοδήματα που έχουν αποσυνδεθεί ή θα αποσυνδεθούν  από το δίκτυο παροχής ηλεκτρικής ενέργειας λόγω ληξιπρόθεσμων οφειλών ότι μπορούν να υποβάλουν αίτηση για την εφάπαξ χορήγηση ειδικού βοηθήματος, προκειμένου να αντιμετωπίσουν τις ενεργειακές τους ανάγκες, σύμφωνα με την υπ’ αριθ. ΥΠΕΝ/ΔΗΕ/124788/2150/21/29-12-2021 ΚΥΑ 
Για την υποβολή σχετικής αίτησης, οι προς εξέταση δικαιούχοι, θα πρέπει:
1. Να έχουν ληξιπρόθεσμες οφειλές μέχρι και τις 31/12/2021
2. Να έχουν αποσυνδεθεί ή να αποσυνδεθούν από το δίκτυο παροχής ηλεκτρικής ενέργειας μέχρι και τις 15/2/2022  και να παραμένουν αποσυνδεδεμένοι μέχρι την ολοκλήρωση της διαδικασίας του άρθρου  3 της ανωτέρω ΚΥΑ .
3. Η αποσύνδεση να έχει γίνει στην παροχή ρεύματος της κύριας κατοικίας του προς εξέταση δικαιούχου.
4. Να πληρούν τα εισοδηματικά και περιουσιακά κριτήρια, όπως αυτά ορίζονται στην ΥΠΕΝ/ΔΗΕ/70697/861/14-7-2020 ΚΥΑ.
Επισημαίνονται τα εξής:
·  Το ειδικό βοήθημα καταβάλλεται από τη ΔΕΔΔΗΕ Α.Ε. απευθείας στον τελευταίο Προμηθευτή ηλεκτρικής ενέργειας, όπου εκκρεμούν οι οφειλές του δικαιούχου.
· Το ποσό του χορηγούμενου βοηθήματος προσδιορίζεται ανάλογα με το ύψος της συνολικής οφειλής του καταναλωτή προς τον Προμηθευτή ηλεκτρικής ενέργειας.
· Το μέρος της οφειλής που δεν καλύπτεται από το βοήθημα, διακανονίζεται και εξοφλείται από τους καταναλωτές σε άτοκες μηνιαίες δόσεις, ο αριθμός των οποίων ορίζεται από τον εκάστοτε Προμηθευτή ηλεκτρικής ενέργειας.
Για περισσότερες πληροφορίες  ο Δήμος Μονεμβασίας καλεί τους δημότες του να επικοινωνούν με την Κοινωνική Υπηρεσία του Δήμου στο τηλέφωνο 2732360570.

